AF Gruppen

AF Gruppen ASA er et norsk entreprenør- og industrikonsern. Selskapet er notert på Oslo Børs (OSE: AFG) og har hovedkontor ved Helsfyr i Oslo.
AF Gruppen ASA har virksomhet innen eiendom, bygg, anlegg, miljø, energi og offshore med om lag 5 500 ansatte i Norge, Sverige, Litauen og Storbritannia. Selskapet ble etablert i 1985. 1. april 2006 ble de fleste av AFs datterselskaper sammenslått til ett selskap, AF Skandinavia AS, som senere har skiftet navn til AF Gruppen Norge AS.


== Historie ==
AF Gruppen ble etablert i 1985. Selskapets to første store prosjekter kom i 1986: Dam Dokkfløyvatn og bygging av vedlikeholdshallen for togsett i Lodalen, og selskapet har vært i vekst siden. Gjennombruddet og en del av grunnlaget for veksten kom på begynnelsen av 90-tallet da AF satset i olje- og gassektoren og fikk kontrakten på Landfallstunnelen fra Trollfeltet i 1991. I 1997 fusjonerte AF med Ragnar Evensen og ble da omtrent dobbelt så stort. Oppkjøpet av eiendomsselskapet Odin i 1997 var grunnlaget for virksomhetsområdet Eiendom.
AF bygget også opp virksomhetsområdet Miljø med satsing på riving og gjenvinning i årene som fulgte. Selskapet tok på seg rivingen av Sola Raffineri på Jæren, i 2000, et av Norges største rivningsprosjekter. AF Gruppen har med tiden blitt en av Nordens største aktører innenfor riving.
I 2013 ble offshore etablert som eget virksomhetsområde. Offshoresatsingen ble utvidet med vedlikehold og modifikasjon, samt marine og riggservicetjenester, og nye kontrakter i Nordsjøen resulterte i Miljøbase Vats, et moderne mottaksanlegg for utrangerte offshoreinstallasjoner.


=== Tidligere datterselskaper ===
AF Gruppen Industri AS
AF Ragnar Evensen AS
AF Spesialprosjekt AS
AF Brødrene Holstad
Rolvsrud Utbygging AS
SRG – Scandinavian Rock Group AS
AF Anläggning AB
JK Bygg i Göteborg AB


== Virksomhetsområder ==
AF Gruppen gjennomfører anleggprosjekter innenfor samferdsel, tunnel og underjord, vannkraft, havneanlegg og olje- og gassanlegg. Virksomhetsområdet Anlegg er etablert i Norge og Sverige . AF leverer tjenester innenfor boligbygg, næringsbygg og offentlige bygg, inkludert rehabilitering. Byggevirksomheten drives i Norge og Sverige. AF er entreprenør innen riving og miljøsanering av bygninger, industrianlegg og konstruksjoner. Fagområdene omfatter sprenging, mudring, behandling av forurenset masse til fjerning av skipsvrak. Dette virksomhetsområdet er etablert i Norge og Sverige. I Norge og Storbritannia leverer AF entreprenørtjenester til offshoreindustrien.

NorgeVO Eiendom: AF Eiendom, LAB Eiendom
VO Bygg: AF Bygg Oslo, AF Bygg Østfold, AF Byggfornyelse, AF Nybygg, AF Håndverk, Haga & Berg, Strøm Gundersen m/ datterselskaper, LAB m/ datterselskaper
VO Anlegg: AF Anlegg, Målselv Maskin & Transport AS, EIQON, Consolvo
VO Betonmast: Betonmast Boligbygg, Betonmast Oslo, Betonmast Trøndelag, Betonmast Romerike, Betonmast Røsand, Betonmast Telemark, Betonmast Østfold, Betonmast Innlandet, Betonmast Buskerud-Vestfold, Betonmast Asker og Bærum, Betonmast Göteborg, Betonmast Mälardalen, Betonmast Malmö, Betonmast Stockholm, Betonmast Anläggning, Betonmast Eiendom
VO Energi og Miljø: AF Energi, AF Decom
VO Offshore: AF Offshore Decom, AF AeronMollierSverigeAF Gruppen Sverige AB: AF Bygg Syd, AF Prefab Mälardalen, AF Projektutveckling, Kanonaden Entreprenad AB, AF Härnösand Byggreturer AB, HMBStorbritanniaVO Offshore: AF Decom Offshore UK Limited


== Konsernledelse ==
Amund Tøftum – konsernsjef/CEO
Sverre Hærem – konserndirektør Finans/CFO
Ida Aall Gram - konserndirektør Eiendom, HR og Kommunikasjon
Geir Flåta - Konserndirektør Anlegg og Offshore
Tormod Solberg - Konserndirektør Bygg
Eirik Wraal - konserndirektør Bygg, Energi og Miljø
Bård Frydenlund - konserndirektør Sverige og Betonmast


== Utmerkelser og priser ==
AF Gruppen ble i 2021 anerkjent som en av Europas klimaledere av Financial Times i kåringen «Financial Times Europe’s Climate Leaders».
AF Gruppen ble i 2018, 2019, 2020 og 2021 kåret til den mest attraktive arbeidsgiveren blant entreprenørselskaper av norske ingeniørstudenter.
AF Gruppen ble i 2020 anerkjent som et av Europas ledende selskaper innen mangfoldsarbeid av Financial Time i kåringen «Diversity Leaders».
AF Gruppens nettsted ble i 2009 og i 2018 kåret til vinner av Farmandprisen i kategorien for beste nettsted blant børsnoterte norske selskaper.
AF Gruppens årsrapport for 2015 og 2018 ble kåret til vinner av Farmandprisen for beste årsrapport i kategorien børsnoterte selskaper .
AF Gruppen vant i 2019 gull i Magnet Awards i kategorien «Kampanje overfor studenter» med rekrutteringskampanjen AF kollektivet. I tillegg mottok AF bronse i kategorien «Kampanje overfor egne medarbeidere» med mangfoldstiltaket og kampanjen #debestefolka.
AF og Peer Gynt vant Kultur og Næringsprisen for 2009. Forum for Kultur og Næringsliv gir i samarbeid med Innovasjon Norge ut priser for å hedre og oppmuntre til kultur og næringslivsamarbeid. Peer Gynt AS og AF Gruppen vant prisen i kategorien kulturbasert næringsutvikling.
Blåfalli Vik – Årets Anlegg 2007


== Referanser ==


== Eksterne lenker ==
Offisielt nettsted